**บทที่ 5**

**สรุปและอภิปรายผล**

ในการนำเสนอสรุปและอภิปรายผลการวิเคราะห์ข้อมูลของงานวิจัย เรื่อง “กลยุทธ์การบูรณาทำงานการบริหารจัดการขยะอย่างยั่งยืน ปีพ.ศ. 2558-2562 ระหว่างกรุงเทพมหานครกับชุมชนในพื้นที่เขตดุสิต กรุงเทพมหานคร” มีวัตถุประสงค์ เพื่อศึกษาสภาพปัญหาและจัดการขยะของชุมชน ปีพ.ศ. 2559 ในพื้นที่เขตดุสิต กรุงเทพมหานคร กลุ่มตัวอย่าง ได้แก่ ประชาชนในชุมชนเขตประชาบรบือธรรม1-4 และ ชุมชนพระยาประสิทธิ์ ในเขตดุสิตกรุงเทพมหานคร จำนวน 174 คนกลุ่มตัวอย่างที่ใช้ คือ ผู้เกี่ยวข้องในการจัดการขยะในพื้นที่ชุมชนประชาบรบือธรรม1-4 และ ชุมชนพระยาประสิทธิ์ ในเขตดุสิตกรุงเทพมหานคร จำนวน 10 คน โดยการเลือกตัวอย่างแบบเจาะจง (purposive selection) เครื่องมือที่ใช้ในการวิจัยคือแบบสัมภาษณ์ ใช้การวิเคราะห์ข้อมูลเชิงตรรกะ (logical analysis) เครื่องมือวิจัยเป็นแบบสอบถาม สถิติที่ใช้ประกอบด้วย สถิติเชิงพรรณนา ได้แก่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน และสถิติเชิงอนุมานเพื่อทดสอบสมมติฐาน ได้แก่สถิติเชิงอนุมานได้แก่ ค่าสหสัมพันธ์แบบเพียร์สัน (Pearson’s Product Moment Correlation) และวิเคราะห์สมการถดถอยเชิงพหุ (Multiple Regressions) แบบ Stepwise เพื่อทำนายอิทธิพลของตัวแปรอิสระที่ส่งผลต่อตัวแปรตามโดยกำหนดค่านัยสำคัญทางสถิติที่ระดับ 0.05

**สรุปผลการวิจัย**

**สภาพปัญหาและการบริหารจัดการขยะของชุมชนในพื้นที่เขตดุสิต กรุงเทพมหานคร**

ภาพรวมของปัญหา การจัดการขยะมูลฝอยของชุมชนในพื้นที่เขตดุสิตใน พ.ศ.2560 กลาวคือ ปัญหาจากประชาชนการกำจัดขยะมูลฝอยของ ชุมชนพื้นที่เขตดุสิต กรุงเทพมหานคร มีความถูกต้องและเหมาะสม แต่รถเก็บขยะมีน้อยเกินไปจากจำนวนประชากรที่มีอยู่ในขณะนี้ทำให้มีขยะตกค้างในแต่ละวันมาก ปัญหาจากประชาชน ส่วนใหญ่ไม่มีความรู้ความเข้าใจในการจัดการขยะมูลฝอย และไม่เห็นความสำคัญของปัญหาการจัดเก็บขยะ ขาดการมีส่วนร่วม และทิ้งขยะไม่ถูกวิธีปัญหาจากชุมชน ส่วนใหญ่ไม่มีการควบคุมดูแลในการจัดเก็บขยะมูลฝอย ขาดการประชาสัมพันธ์ในการทิ้งขยะให้ถูกที่ชุมชนไม่มีการกำหนดสถานที่ทิ้งขยะ และขาดการมีส่วนร่วมในการแก้ไขปัญหาซึ่งการแกไขปัญหาขยะมูลฝอยที่ดีที่สุดและมีประสิทธิภาพสูงสุด คือ การแกปัญหาที่ต้นเหตุอันจะมีผลทำให้ปริมาณขยะมูลฝอยที่ต้องกำจัดมีจำนวนน้อยลง กล่าวคือ การลดปริมาณขยะมูลฝอยการคัดแยกขยะมูลฝอยและการนำกลับมาใช้ใหม่ ซึ่งกระบวนการดังกล่าวจำเป็นต้องไดรับความร่วมมือจากหลายฝ่าย ซึ่งไดรับการพิสูจนจากสังคมทั้งภายในและต่างประเทศวาสามารถลดมลพิษและทำให้ชุมชนมีความน่าอยู่ซึ่งสอดคล้องแนวคิดรูปแบบการจัดการขยะมูลฝอยตามทฤษฎีของ Coninck และคณะ(1999) อธิบายถึงการแกไขปัญหาขยะมูลฝอยไววา เทคโนโลยีเพียงอย่างเดียวไมสามารถแกไขปัญหาขยะมูลฝอยไดอย่างแท้จริงแต่การวางแผนจัดการขยะมูลฝอยไดอย่างมีประสิทธิภาพ ตองขึ้นอยู่กบกระบวนการมีส่วนร่วมของประชาชนซึ่งเป็น ปัจจัยสำคัญที่ต้องผสมผสานเข้าเทคโนโลยีการแกไขปัญหาสิ่งแวดล้อม ซึ่งปัจจัยพื้นฐานของการจัดการขยะมูลฝอยที่ดีต้องอยู่บนพื้นฐานของหลักการที่สำคัญ 3 ประการคือ หลักการการพัฒนาที่ยั้งยืน (Sustainable Development) หลักการการคุ้มครองสิ่งแวดล้อม (Environmental Protection) และหลักการความรับผิดชอบของประชาชนและการมีส่วนร่วมของประชาชน ( Citizen Responsibility And Citizen Participation)

**การประเมินผลการปฏิบัติงานตามแผนการบริหารจัดการขยะ ปีพ.ศ. 2558-2562 ของกรุงเทพมหานครในชุมชนพื้นที่เขตดุสิต กรุงเทพมหานคร**

การจัดการขยะทั่วไปชุมชนได้มีการรณรงค์ประชาสัมพันธ์ให้ประชาชนได้รับความรู้เรื่องการคัดแยกขยะจากบ้านเรือน โดยทางผู้นำชุมชนได้จัดส่งเจ้าหน้าที่ลงพื้นที่เพื่อให้ความรู้และข้อมูลต่างๆกับประชาชนโดยตรง และมีโครงการที่ทางชุมชนดำเนินการ เช่น โครงการธนาคารขยะ ทำให้ประชาชนมีความรู้และความตระหนักในการคัดแยกขยะ ผลที่ได้รับจากการดำเนินโครงการคือ ไม่มีขยะตกค้าง ไม่มีกองขยะสุมค้างหรือปลิวเกลื่อนกลาด ไม่มีน้ำขยะไหลนองไม่มีกลิ่นเหม็นรบกวน ซึ่งโครงการนี้สามารถทำได้แล้วประมาณ 70% ของพื้นที่ ยังมีบางพื้นที่ ที่ยังไม่สามารถดำเนินการได้ทางชุมชนจะตั้งถังขยะไว้ตามจุดต่างๆ เพื่อให้ประชาชนในพื้นที่นำขยะมาพักรวมไว้รอการเก็บขน ซึ่งสอดคล้องกับผลการวิจัยของสถาบันวิจัยสภาวะแวดล้อมจุฬาลงกรณ์มหาวิทยาลัย (2552) ที่ศึกษาวิธีการจัดการขยะขององค์กรปกครองส่วนท้องถิ่นในประเทศไทย ซึ่งพบว่าเทศบาลระดับเทศบาลตำบล เช่น เทศบาลตำบลกำแพงเพชร จังหวัดสงขลา มีกิจกรรมการจัดการขยะคือ ธนาคารขยะรีไซเคิล โครงการจัดตั้งศูนย์สาธิตน้ำหมักจุลินทรีย์ การคัดแยกขยะ และกิจกรรมส่งเสริมการมีส่วนร่วมในการจัดการขยะโดยการทอดผ้าป่าขยะรีไซเคิล ชาวบ้านในชุมชนมีการคัดแยกขยะปลายทางก่อนนำไปกำจัดโดยวิธีการฝังกลบอย่างถูกหลักสุขาภิบาล (Sanitary Landfill) เพื่อสร้างมูลค่าให้กับขยะที่ยังสามารถใช้ประโยชน์ได้ โดยขยะอินทรีย์ที่ได้จากชาวบ้านคัดแยกมานั้น ผู้นำชุมชนมีการส่งเสริมการจัดการขยะแบบผสมผสาน เช่น เศษกิ่งไม้ ใบไม้นำมาบดย่อย นำไปทำเป็นปุ๋ยหมักเศษอาหาร เศษผักใช้เป็นอาหารสัตว์และหมักเป็นปุ๋ยหมัก และหมักทำน้ำจุลินทรีย์ สัตว์ที่ชาวบ้านเลี้ยงสามารถนำมูลมาขายเป็นปุ๋ยได้ ไขมันจากถังดักไขมันนำมารวมกับเศษกิ่งไม้อัดเป็นก้อนเชื้อเพลิง ถุงพลาสติก กล่องนมนำไปอัดให้เป็นก้อนแล้วขายให้ยังแหล่งที่รับซื้อเพื่อนำไปรีไซเคิล เป็นต้น ทำให้ได้ประโยชน์และเพิ่มมูลค่าขยะมูลฝอย ที่ชาวบ้านนำมาคัดแยก ทั้งนี้ยังเป็นการช่วยลดปริมาณขยะที่จะนำไปฝังยังหลุมฝังกลบขยะของชุมชนที่สามารถรองรับขยะได้อีกไม่เกิน 10 ปีการจัดการขยะอันตราย ชุมชนมีการรณรงค์ให้ประชาชนคัดแยกขยะอันตรายชุมชน โดยแบ่งเป็น 2 ส่วน ได้แก่ หลอดฟลูออเรสเซนต์ ทางเทศบาลมีโครงการ Green Lamp โดยจัดให้มีถังใส่หลอดฟลูออเรสเซนต์ไว้ตามบ้านชุมชนต่าง ๆ และโรงเรียน และถ่านไฟฉายแบตเตอรี่โทรศัพท์ โดยผู้นำชุมชนยังจัดให้ มีโครงการคนเอาถ่านหรือขยะแลกไข่ เพื่อที่จะให้ประชาชนรู้เหตุผลและเข้าใจจุดประสงค์ในการแยกขยะอันตรายหรือขยะพิษออกจากขยะทั่วไปสอดคล้องกับ สำนักการจัดการกากของเสียและอันตราย กรมควบคุมมลพิษ (2550: 11) ที่เสนอกิจกรรมเพื่อการคัดแยกขยะอันตรายออกจากขยะชุมชน สำหรับการจัดการมูลฝอยติดเชื้อนั้น กฎกระทรวงว่าด้วยการกำจัดมูลฝอยติดเชื้อ พ.ศ. 2545 ที่ให้ใช้บังคับท้องที่กรุงเทพมหานคร เมืองพัทยา และเทศบาลนครและเทศบาลเมืองทุกแห่ง และจากข้อกำหนดที่ว่าด้วยการเก็บขยะมูลฝอยติดเชื้อตามกฎกระทรวงนี้ มีผลบังคับใช้กับสถานบริการสาธารณสุขและห้องปฏิบัติการเชื้ออันตราย ในเขตราชการส่วนท้องถิ่นทุกแห่ง ดังนั้นสถานบริการสาธารณสุขในพื้นที่จะต้องแยกมูลฝอยติดเชื้อออกจากขยะทั่วไป ทำการเก็บขน และหาสถานที่กำจัดเอง ทำให้ชาวบ้านในชุมชนลดภาระในการจัดการมูลฝอยติดเชื้อ แต่เนื่องจากชุมชนเองมีศูนย์บริการสาธารณสุขของเทศบาล จึงจำเป็นต้องนำมูลฝอยติดเชื่อส่งไปกำจัดเช่นกัน ซึ่งชุมชนก็ยังไม่มีการจัดการที่ดี และไม่มีรถเก็บขนมูลฝอยติดเชื้อแยกเฉพาะ ซึ่งอาจทำให้เชื้อโรคจากมูลฝอยติดเชื้อแพร่กระจายได้ซึ่งสอดคล้องกับกรมอนามัย (2546:15–20) ที่ศึกษาถึงผลกระทบต่อสุขภาพและสิ่งแวดล้อมจากมูลฝอยติดเชื้อว่า โรคที่อาจเกิดจากมูลฝอยติดเชื้อ ได้แก่ โรคที่เกิดจากสารคัดหลังโรคที่เกี่ยวกับระบบทางเดินหายใจ โรคที่เกี่ยวกับระบบทางเดินอาหาร และผลกระทบต่อสิ่งแวดล้อม ได้แก่ ผลกระทบต่ออากาศ เกิดจากสารอินทรีย์ในขยะติดเชื้อที่เผาไหม้ไม่สมบูรณ์ ทำให้เกิดสารอินทรีย์ใหม่ ๆ ที่เป็นอันตราย ผลกระทบต่อน้ำเกิดจากเชื้อโรคที่อาจปนเปื้อนสู่แหล่งน้ำผลกระทบต่อดิน เกิดจากการนำขยะติดเชื้อไปฝัง หรือกองเผาบนพื้นดิน

**การสร้างกลยุทธ์การบูรณาการทำงานการบริหารจัดการขยะอย่างยั่งยืน ปีพ.ศ. 2558-2562 ระหว่างกรุงเทพมหานครกับชุมชนในพื้นที่เขตดุสิต กรุงเทพมหานคร**

การบริหารจัดการขยะมูลฝอยชมชนในพื้นที่เขตดุสิตซึ่งในปัจจุบันชุมชนในเขตดุสิตมีแต่ใช่งบประมาณเพื่อการจัดซื้อถังขยะเพิ่มมากขึ้นตามปริมาณของขยะที่เกิดขึ้นตามการเพิ่มขึ้นของชุมชนและประชากร ดังนั้นในการแก้ไขปัญหาการจัดการขยะจะต้องมีการสร้างกลยุทธ์ในการบรูณาการทำงานการบริหารจัดการขยะในพื้นที่เขตดุสิตที่มีความเหมาะสมนั้นจะต้องมีการอบรมโดยการนำ นักวิชาการที่ชำนาญและเข้าใจถึงองค์ความรู้ในการคัดแยกขยะและการจัดการขยะมาอบรมให้ความรู้กับชาวบ้านในพื้นที่ชุมชนเขตดุสิตและต้องให้ชาวบ้านเข้ามามีส่วนร่วมเป็นผู้ดำเนินการคัดแยกขยะมูลฝอยเองและนำขยะมูลฝอยที่คัดแยกไดไปขายเพื่อเป็นรายไดกลับมาสูชุมชนโดยต้องมีพื้นที่คัดแยกและแปรสภาพขยะมูลฝอยเพื่อดำเนินการคัดแยกขยะออกและติดต่อคนที่มีรับซื้อขยะเข้ามารับซื้อขยะในชุมชนก็จะช่วยลดปัญหาในการรอรถขยะจากกรุงเทพมหานครและเป็นการสร้างรายได้ให้กับชุมชนโดยการดำเนินการนั้นทั้งภาครัฐและภาคเอกชนก็ควรจะเข้ามามีส่วนร่วมในการบรูณาการทำงานการบริหารจัดการขยะในพื้นที่เขตดุสิต กรุงเทพมหานคร

**ข้อเสนอแนะ**

ชุมชนในพื้นที่เขตดุสิต ตองมุ้งเน้นการคัดแยกขยะตั้งแต่การเก็บรวบรวม การจัดเก็บการเก็บขนและนำขยะมูลฝอยมาทำการคัดแยกขยะรีไซเคิลโดยกำหนดเป็นความรับผิดชอบของชุมชนในพื้นที่ เขตดุสิตที่ต้องดำเนินการเองตั้งแต่เริ่มต้นโครงการเพราะการรีไซเคิลสามารถลดปริมาณขยะมูลฝอยที่ชุมชนในพื้นที่เขตดุสิตต้องเก็บรวบรวม และเมื่อวิธีการทิ้งขยะมูลฝอยมีการเปลี่ยนแปลงไประบบการเก็บรวบรวมขยะมูลฝอย ก็ควรมีการเปลี่ยนแปลงเพื่อให้เกิดความเหมาะสมสอดคลอง เช่นกัน ดังนั้นชุมชนในพื้นที่เขตดุสิตต้องมีศูนย์คัดแยกและแปรสภาพขยะมูลฝอยเพื่อทำการคัดแยกขยะและสามารถนำไปขายเป็นรายได้ไดของเทศบาลโดยต้องประชาสัมพันธ์และสร้างจิตสำนึกแกประชาชน เช่น การคัดแยกขยะมูลฝอย ณ แหล่งกำเนิดการนำขยะมูลฝอยกลับมาใช้ใหม่ ชุมชนในพื้นที่เขตดุสิต ต้องสร้างเครือข่ายและพันธะร่วมของผู้ประกอบการรับซื้อขายขยะมูลฝอยเพื่อรีไซเคิลและประสานการดำเนินงานร่วมกับประกอบการที่เกี่ยวข้องกับการรีไซเคิล การรับซื้อของเกา และรถซาเล้ง เป็นอีกแนวทางในการมีส่วนร่วมให้ความร่วมมือในการลดปริมาณขยะมูลฝอยและการอนุรักษ์สิ่งแวดล้อมรัฐบาลต้องส่งเสริมให้การประกอบการในลักษณะนี้ ดำรงอยู่อย่างแพรหลายและกระจายอยู่ทั่วไปในเขตชุมชนพื้นที่ในเขตดุสิตเพื่อให้เกิดความสะดวกในการซื้อ-ขาย ระหว่างผู้คัดแยกขยะในแหล่งกำเนิดกับผู้ค้าของเกาหรือชุมชนในเขตดุสิต โดยเฉพาะอย่างยิ่งในจุดที่มีปริมาณขยะมูลฝอยจำนวนมาก เช่น ย่านธุรกิจเพื่อสนองตอบการจัดการขยะมูลฝอยที่สามารถนำกลับมาใช้ใหม่ หรือ นำกลับมาใช้อย่างเต็มที่และต่อเนื่อง โดยผู้สนับสนุนชุมชนในพื้นที่เขตดุสิต ให้สามารถสร้างกลยุทธ์การบูรณาทำงานการบริหารจัดการขยะอย่างยั่งยืน ปีพ.ศ. 2558-2562 ระหว่างกรุงเทพมหานครกับชุมชนในพื้นที่เขตดุสิต กรุงเทพมหานครที่เหมาะสม ต่อชุมชนในพื้นที่ ซึ่งจะทำให้ การเก็บขน/การคัดแยก/การจัดเก็บ/การกำจัดขยะการลดลงของปริมาณขยะที่ต้องกำจัด/และชุมชนสะอาดขึ้น/ชุมชนเข้มแข็งพึ่งพาตนเองได้ต่อไป